text: কোহলিদের নতুন স্পন্সর এমপিএল - PBN24PBN24
  কোহলিদের নতুন স্পন্সর এমপিএল
  প্রকাশিত: মঙ্গলবার, নভেম্বর ১৭, ২০২০ ২:৫৩ অপরাহ্ণ
  নতুন কিট স্পন্সর পেল ভারতীয় ক্রিকেট বোর্ড (বিসিসিআই)। নাইকির সঙ্গে ১৫ বছরের চুক্তি শেষ হওয়ার পর ই-স্পোর্টস প্ল্যাটফর্ম এমপিএল'র সঙ্গে চুক্তি করে তারা। মঙ্গলবার (১৭ নভেম্বর) আগামী তিন বছরের জন্য এই চুক্তি করা হয়।
  আগামী ২০২৩ সাল পর্যন্ত বিসিসিআইয়ের সঙ্গে চুক্তিবদ্ধ হয়ে কাজ করবে এমপিএল। এর মধ্যে তিনটি টি-টোয়েন্টি বিশ্বকাপ, দুইটি ওয়ানডে বিশ্বকাপ, একটি অনূর্ধ্ব-১৯ বিশ্বকাপ এবং নিয়মিত দ্বিপাক্ষিক সিরিজগুলোর জন্যেও জার্সি তৈরি করবে প্রতিষ্ঠানটি।
  চলতি মাসের শেষদিকে ভারতীয় ক্রিকেট দলের অস্ট্রেলিয়া সফরের ওয়ানডে সিরিজ দিয়েই শুরু হবে এমপিএল'র নতুন যাত্রা। এ সফরে এমপিএলের তৈরি করা জার্সি পরে তিন ওয়ানডে, তিন টি-টোয়েন্টি ও চার টেস্ট খেলবে ভারত। এরপর দেশে ফিরে ইংল্যান্ডের বিপক্ষেও খেলবে পূর্ণাঙ্গ সিরিজ।